שמואל וילייסיד

רבי שמואל בן וילייסיד (לעיתים: ויליסיד; סביב ה'ש"ל, 1570 - סביב ה'שצ"ה, 1635) היה דיין ופוסק הלכה בולט בקושטא בראשית המאה השבע עשרה.

 קורותיו 
נולד בניקופול לאביו רבי אברהם ששימש ברבנות בעיר.ראו: כנסת הגדולה הגה"ט או"ח תקצב, ד: "ומעיד אני עלי ששמעתי מהרב מהר"ש ן' ויליסיד ז"ל שהרב אביו הנהיג בניקופול שלא לתקוע בלחש, משום מעשה שהיה...". לימים כיהן ברבנות קושטא, נשא ונתן בהלכה עם חביריו הרבנים רבי אברהם מוטאל,ראו: כנסת הגדולה הגה"ט אה"ע קל, לב. מהר"ם די בוטון,ראו לדוגמה: שו"ת מהר"ם די בוטון סימן כא, מט, סט. מהריט"ץ ורבי יעקב אבולעפיהראו שו"ת מהריט"ץ ח"ב סימן סז. ועוד. כמו כן נשא ונתן בהלכה עם מהרי"ט, לעיתים כשלא הגיעו לעמק השווה, שלחו את דבריהם למהרח"ש רבה של סלוניקי.ראו: שו"ת מהרח"ש סימן ב; גט פשוט סימן קכח.

כנסת הגדולה הגהות בית יוסף אבן העזר סימן קמב: "זכורני שזה כעשרים שנים נפל מחלוקת זה בין מו"ה ז"ל [=מהרי"ט] וכמוה"ר שמואל ן' ויליסיד, שמו"ה ז"ל היה דעתו כדעת הרב בעל ת"י, ומהר"ש ן' ויליסיד היה דעתו כדעת מהר"א ז"ל, ומוהר"ש ן' ויליסיד הרצה ב' הסברות אל מהרח"ש נר"ו והכריע כדברי בעל תומת ישרים, ומורי הרב ז"ל". וכן ישב כדיין שלישי בבית הדין בראשות מהרי"ט (דיין ראשון), לצד רבי יום טוב בן יעיש (דיין שני), ורבי יצחק בן פראג (דיין רביעי).ראו שו"ת מהר"י בסאן סימן פו. רבי חיים בנבנישיתי מזכיר בחיבוריו עשרות פעמים את פסיקותיו והנהגותיוראו לדוגמה: כנסת הגדולה הגה"ט או"ח קנח, ח. וכן ראו לדוגמה שם בהגה"ט או"ח תרעז, ו: "נוהגין שכל בן הסמוך על שלחן אביו אינו מדליק בפני עצמו, וכן ראיתי בקושטנדינ"א רבים מגדולי הדור שהיו להם בנים גדולים סמוכים על שלחנם, ועם שהיה להם חדר מיוחד לשנה לא היו מדליקין בפני עצמם. וכן ראיתי בבית אדוני אבי זלה"ה שהיו אחי הגדולים סמוכים על שלחנו, והיה להם חדר המיוחד לשינה, ולא היו מדליקין בפני עצמם. וכמדומה לי שגם הרב מהר"ש ן' ויליסיד שהיה בנו סמוך על שלחנו, לא היה מצריכו בפני עצמו". ונשא ונתן עמו בהלכה בבחרותו.שו"ת בעי חיי חושן משפט חלק א סימן צה: "אבל אני בעניי בתשובה אחת שנדפסה בתשובות מורי הרב ז"ל ח"א סימן קנ"א העליתי שלא כדברי מהרש"ך ז"ל והסכים על ידי מורי הרב ז"ל שם, ובאותו נדון עצמו הסכימו עימי הרבנים המובהקים כמהר"ש ן' ויליסיד וכמהר"ד אגוזי ז"ל והכי אזלא סוגייא דעלמא".  מתלמידיו ידועים רבי משה בנבנשיתי ורבי דוד אגוזי שלימים ישמשו ברבנות קושטא. השתתף בפולמוס הכשר גט אחד, וחלק על חבירו המהרי"ט שהכשיר את הגט. לדעת רבי שמואל הגט היה פסול.שם הגדולים מערכת גדולים אות ש [צט], ערך מהר"ר שמואל ן' וילייסיד: "מהר"ר שמואל ן' וילייסיד א' המיוחד ברבני קושטנדינא בר פלוגתיה דהרב מהרימ"ט ויש לו תשובות בשו"ת מהר"ם די בוטון ובשו"ת פני משה ומהם ח"א סימן י"ב. והוא אשר יצא לקראת נשק וחלק על מהרימ"ט בגט מוכ"ה שהיו בו גמגומים הרבה והכשירו הרב מהרימ"ט ונשאת והרב מהר"ש ן' וילייסיד השיג על מהרימ"ט והעלה דאפי' אם נשאת תצא. ורבו כמו רבו פסקי רבני ישראל מערכה לקראת מערכה ועד אחרון הכריע אבי התעודה הרב מהרח"ש דלא תנשא ואם נשאת לא תצא. והפליא עצה הגדיל תושיה על תשובות הרב מהרימ"ט ומהר"ש ן' וילייסיד. ככתוב בריש תשובות מהרח"ש לא"ח אחר קונטרס עיגונא ע"ש באריכות גדול". לדעתו הצטרפו רבי שלמה קארו (בנו של ה'בית יוסף'), רבי אב המון, ורבי דוד אגוזי. ויכוח זה זכה לסקירה מקיפה בספר 'מלחמת מלכים' כתב יד.ראו שם הגדולים, מערכת הספרים אות קכח. 

 משפחתו 
בנו של רבי שמואל נשא את אחותו של רבי חיים בנבנישתי בעל 'כנסת הגדולה'. בנם היה רבי אברהם ויליסיד שהתכתב עם דודו רבי חיים בנבנישתי.שו"ת בעי חיי חושן משפט חלק א סימן יב: "כתב לי ידיד נפשי בן אחותי החכם הוותיק כמה"ר אברהם ן' ויליסיד נ"ע".

שו"ת בעי חיי חושן משפט חלק א סימן סא: "החכם הנעלה ידיד נפשי כמה"ר אברהם ן' ויליסיד כתב לי על זה ונאבד קונטריסו וזה אשר כתבתי לו... ואני בה' אצפה אוחילה לאלהי ישעי יגדל כסאך מכיסא הרב זקניך מר שמואל זלה"ה אורך ימים ושנות חיים יוסיפו לך".

 חיבוריו 
 שאלות ותשובות - חלקם בכתבי ידכנסת הגדולה הגהות בית יוסף חושן משפט סימן כו, כ: "וראיתי בתשובה אחת כ"י למהר"ש ן' ויליסיד ז"ל, העלה כדברי הריב"ש ז"ל". וחלקם נדפסו בספרי חכמי דורו.
 הגהות לשו"ת הרדב"ז - נזכרו ב'כנסת הגדולה'.ראו למשל: כנסת הגדולה הגהות בית יוסף אבן העזר סימן צג, יב.

 הערות שוליים 

קטגוריה:ראשוני האחרונים
קטגוריה:האימפריה העות'מאנית: רבנים
קטגוריה:רבנים ספרדיים
קטגוריה:רבנים טורקים
קטגוריה:איסטנבול: רבנים